Gollandiya terma jamoasining sobiq bosh murabbiyi Gus Xiddink APLga qaytishi mumkin.    Daily Mail nashrida yozilishicha, "Lester" jamoasi uni jamoani tark etgan Nayjyel Pirson o‘rniga keladigan bosh murabbiyga maslahatchi sifatida yollamoqchi.    "Lester"ga yangi bosh murabbiy sifatida "Bolton"dan 44 yoshli mutaxassis Nil Lennon olib kelinishi kutilmoqda.    Shuningdek, bu o‘ringa Martin O‘Nil, Shon Daysh va Stiv Kotteril kabi mutaxassislar ham da’vogarlik qilishmoqda.    Eslatib o‘tamiz, Xiddink 2009 yilda ham APLda faoliyat yuritgan hamda "Chelsi" bilan mamlakat kubogida g‘alaba qozongandi.